CELEX: 62008TN0207
Language: mt
Date: 2008-06-09 00:00:00
Title: Kawża T-207/08: Rikors ippreżentat fid- 9 ta' Ġunju 2008 — Habanos vs UASI — Tabacos de Centroamérica (KIOWA)

15.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 209/56
            
         Rikors ippreżentat fid-9 ta' Ġunju 2008 — Habanos vs UASI — Tabacos de Centroamérica (KIOWA)
   (Kawża T-207/08)
   (2008/C 209/101)
   Lingwa li biha ġie ppreżentat ir-rikors:L-Ispanjol
   Partijiet
   
      Rikorrenti: Corporación Habanos, SA (Havana, Kuba) (rappreżentanti: V. Gil Vega abogado u A. Ruiz López, abogada)
   
      Konvenut: Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord ta' l-Appel: Tabacos de Centroamérica, SL (Pozuelo de Alarcón, Spanja)
   Talbiet tar-rikorrenti
   
               —
            
            
               tannulla d-deċiżjoni tat-Tieni Bord ta' l-Appell ta' l-UASI tal-31 ta' Marzu 2008, u tikkonstata li effettivament jeżistu xebh u probabbiltà ta' konfużjoni bejn it-trade mark imħallta KIOWA u t-trade marks imħallta preċedenti COHIBA, li jidentifikaw prodotti identiċi, kif ukoll tentattiv, min-naħa tar-rikorrenti, ta' vantaġġ inġust/ħsara magħmul lejn il-karattru distintiv jew lejn ir-reputazzjoni tat-trade marks preċedenti COHIBA ċċitati iktar 'il fuq u, b'konsegwenza, tiċħad ir-reġistrazzjoni tat-trade mark Komunitarja Nru 3.963.931 KIOWA (imħallta); jew, sussidjarjament, tannulla d-deċiżjoni ta' l-UASI ċċitata iktar 'il fuq, tordna ir-retroattività ta' l-atti u li jintbagħtu lura quddiem il-Bord ta' l-Appell ta' l-UASI għall-finijiet ta' l-analiżi u ta' l-eżami ta' l-allegazzjonijiet u tal-provi relatati ma' l-Artikolu 8(5) tar-Regolament 40/94, kif ukoll
            
         
               —
            
            
               tikkundanna lill-UASI għall-ispejjeż ta' l-istanzi kollha, inklużi l-onorarji tar-rappreżentanti tar-rikorrenti.
            
         Motivi u argumenti prinċipali
   
      Applikant għat-trade mark Komunitarja: Tabacos de Centroamérica S.L.
   
      Trade mark Komunitarja kkonċernata: trade mark figurattiva “KIOWA” għal prodotti tal-klassi 34 (applikazzjoni Nru 3.963.931)
   
      Proprjetarju tat-trade mark jew tas-sinjal invokat in sostenn ta' l-oppożizzjoni: Corporación Habanos S.A., li fil-kummerċ topera bl-isem Habanos S.A.
   
      Trade mark jew sinjal invokat in sostenn ta' l-oppożizzjoni: trade mark figurattiva “COHIBA” (trade Komunitarja Nru 3.323.292), trade mark verbali “COHIBA” (trade mark Spanjola Nru 1.271.173) u t-trade mark figurattiva “COHIBA” (trade mark Spanjola Nru 2.052.344) għal prodotti tal-klassi 34.
   
      Deċiżjoni tad-Diviżjoni ta' l-Oppożizzjoni: tiċħad l-oppożizzjoni.
   
      Deċiżjoni tal-Bord ta' l-Appell: tiċħad ir-rikors.
   
      Motivi invokati: b'mod partikolari, livell għoli ta' xebh bejn it-trade marks in kwistjoni, li joħloq probabbiltà ta' konfużjoni.